George Dixon

Džordžas Diksonas (George Dixon, ~1748 ar 1755–1795 ar 1800 m.) – britų jūrininkas, keliautojas. Tyrinėjo vakarines Šiaurės Amerikos pakrantes.

Dalyvavo Džeimso Kuko trečiojoje kelionėje (1776–1779 m.). Iš jos grįžęs paskirtas prekybinio laivyno kapitonu. 1785 m. išplaukė Londono Karaliaus Jurgio sąsiaurio kompanijos laivu Queen Charlotte į vakarinę Šiaurės Ameriką plėtoti prekybos kailiais. Šios kelionės metu jis atrado Karalienės Karolinos salas (Haida Gvai), dalį Karalienės Karolinos sąsiaurio, Port Malgreivo, Norfolko įlankas, Diksono Įeigą ir Aleksandro salyną. Gautus kailius nuplukdė į Kiniją ir ten pardavė, tada prisikrovęs arbatos 1788 m. atgabeno ją į Angliją.

1789 m. Džordžas Diksonas išleido veikalą „Kelionė aplink pasaulį; bet plačiau apie šiaurės vakarinę Šiaurės Amerikos pakrantę“ (A Voyage Round the World; but More Particularly to the North-west Coast of America). Neaišku, ar netapatus Džordžui Diksonui, kuris Gosporte mokė laivybos ir 1791 m. išleido veikalą „Jūrininko padėjėjas“ (The Navigator’s Assistant).

Panašu, kad vėliau Džordžas Diksonas 1794 m. persikėlęs į Bermudą, bet netrukus miręs.Duncan L. McDowall, „Captain Dixon’s Last Port of Call: The Mystery of George Dixon’s Last Years“, Bermuda Journal of Archaeology and Maritime History, no.14, 2003, pp. 7–21.

 Šaltiniai 

Kategorija:Jungtinės Karalystės jūrininkai
Kategorija:Anglijos keliautojai